CELEX: 62016CN0199
Language: sk
Date: 2016-04-11 00:00:00
Title: Vec C-199/16: Návrh na začatie prejudiciálneho konania, ktorý podala Conseil d’État (Belgicko) 11. apríla 2016 – Belgické kráľovstvo/Max-Manuel Nianga

13.6.2016   
            
            
               SK
            
            
               Úradný vestník Európskej únie
            
            
               C 211/36
            
         
      Návrh na začatie prejudiciálneho konania, ktorý podala Conseil d’État (Belgicko) 11. apríla 2016 – Belgické kráľovstvo/Max-Manuel Nianga
      (Vec C-199/16)
      (2016/C 211/46)
      Jazyk konania: francúzština
      
         Vnútroštátny súd, ktorý podal návrh na začatie prejudiciálneho konania
      
      Conseil d’État
      
         Účastníci konania pred vnútroštátnym súdom
      
      
         Odvolateľ: Belgické kráľovstvo
      
         Odporca: Max-Manuel Nianga
      
         Prejudiciálna otázka
      
      Má sa článok 5 smernice Európskeho parlamentu a Rady 2008/115/ES zo 16. decembra 2008 o spoločných normách a postupoch členských štátov na účely návratu štátnych príslušníkov tretích krajín, ktorí sa neoprávnene zdržiavajú na ich území (1), v spojení s článkom 47 Charty základných práv Európskej únie a so zreteľom na právo každého byť vypočutý v každom konaní, ktoré je neoddeliteľnou súčasťou dodržiavania práva na obhajobu, všeobecnej zásady práva Únie, vykladať v tom zmysle, že vnútroštátnemu orgánu ukladá povinnosť, aby pri prijímaní rozhodnutia o návrate podľa článku 3 ods. 4 a článku 6 ods. 1 uvedenej smernice alebo pri odsune v zmysle článku 3 ods. 5 a článku 8 tej istej smernice zobral do úvahy najlepšie záujmy dieťaťa, rodinný život a zdravotný stav dotknutého štátneho príslušníka tretej krajiny?
      
         (1)  Ú. v. EÚ L 348, s. 98.